CELEX: 31978L1027
Language: bg
Date: 1978-12-18 00:00:00
Title: Директива на Съвета от 18 декември 1978 година относно координиране на законовите, подзаконовите и административните разпоредби относно дейностите на ветеринарните лекари

Важна правна забележка

|

31978L1027

Официален вестник n° L 362 , 23/12/1978 стр. 0007 - 0009 специално финландско издание: глава 6 том 2 стр. 0017  специално гръцко издание: глава 06 том 2 стр. 0052  специално шведско издание: глава 6 том 2 стр. 0017  специално испанско издание: глава 06 том 2 стр. 0055  специално португалско издание глава 06 том 2 стр. 0055  специално чешко издание глава 06 том 01 стр. 87  - 89 специално испанско издание глава 06 том 01 стр. 87  - 89 специално унгарско издание глава 06 том 01 стр. 87  - 89 специално литвийско издание глава 06 том 01 стр. 87  - 89 LV.ES глава 06 том 01 стр. 87  - 89 MT.ES глава 06 том 01 стр. 87  - 89 PL.ES глава 06 том 01 стр. 87  - 89 SK.ES глава 06 том 01 стр. 87  - 89 специално словенско издание глава 06 том 01 стр. 87  - 89

		19781218Директива на Съветаот 18 декември 1978 годинаотносно координиране на законовите, подзаконовите и административните разпоредби относно дейностите на ветеринарните лекари(78/1027/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално членове 49, 57, 66 и 235 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и Социален Комитет [3],като има предвид, че за да се осъществи взаимното признаване на дипломи, удостоверения и други официални документи за ветеринарни лекари, съгласно Директива 78/1026/ЕИО на Съвета от 18 декември 1978 г. за взаимното признаване на дипломи, удостоверения и други официални документи за ветеринарни лекари, включваща и мерки за улесняване на действителното упражняване на правото на установяване и свободно предоставяне на услуги [4], сходствата в обучението в държавите-членки позволяват да се сведе координирането в тази област до изискването за спазване на минимални норми, като за всичко останало предоставя на държавите-членки свободата да организират преподаването им;като има предвид, че предвиденото в настоящата директива координиране на условията за упражняване, не изключва все пак координиране и на по-късен етап;като има предвид, че предвиденото с настоящата директива координиране се отнася за професионалното обучение на ветеринарните лекари; като има предвид, че по отношение на обучението, повечето държави-членки в момента не правят разграничение между ветеринарните лекари, упражняващи дейност като заети лица и тези, които упражняват дейнстта си като самостоятелно заети лица; като има предвид, че поради този факт и за да улесни напълно свободното движение на професионалиси в Общността, се оказва необходимо прилагането на настоящата директива да обхване и ветеринарните лекари, които са заети лица,ПРИЕ НАСТОЯЩАТА ДИРЕКТИВА:Член 11. Държавите-членки изискват за достъпа до ветеринарните дейности и тяхното упражняване притежаването на диплома, удостоверение или друг официален документ за професионална квалификация, посочен в член 3 от Директива 78/1026/ЕИО, което дава гаранция, че заинтересованото лице е придобило по време на целия период на своето обучение:а) необходимите знания в областта на науките, на които се основава дейността на ветеринарните лекари;б) необходимите знания за устройството и функциите на здравите животни, за тяхното отглеждане, размножаване, обща хигиена, хранене, включително и прилаганата технологията при производството и консервирането на храни, отговарящи на техните нужди;в) необходимите знания за поведението и защитата на животните;г) необходимите знания за причините, характера, протичането, въздействията, диагностиката и лечението на болестите при животните, независимо дали се разглеждат индивидуално или групово; сред тях – по-специално познаване на болестите, които се предават на човека;д) необходимите знания в областта на превантивната медицина;е) необходимите знания за хигиената и технологията при получаването, производството и пускането в употреба на хранителни продукти за животни или от животински произход и такива, предназначени за пряка консумация от човека;ж) необходимите знания в областта на законодателните, подзаконовите и административните разпоредби, отнасящи се за изброените по-горе материи;з) подходяща клинична и практическа учебна практика, проведена под съответния надзор.2. Това обучение за ветеринарни лекари включва общо минимум пет години теоретична и практическа подготовка, при редовна форма на обучение, проведено в университет или висше учебно заведение с признато равностойно ниво или под надзора на университет, и обхваща най-малко изброените в приложението дисциплини.3. Приемът за това обучение изисква притежаване на диплома или удостоверение, даващи достъп, по отношение на това обучение, до университет или висше учебно заведение с признато равностойно ниво в държава-членка.4. Настоящата директива по никакъв начин не накърнява правото на държавите-членки, съгласно действащото законодателство, да разрешават на тяхна територия, достъп до ветеринарномедицинските дейности и тяхното упражняване на лица, притежаващи дипломи, удостоверения и други официални документи за професионална квалификация, които не са придобити в някоя от държавите-членки.Член 2Настоящата директива се прилага и за гражданите на държавите-членки, които, съгласно Регламент (ЕИО) № 1612/68 на Съвета от 15 октомври 1968 г. за свободното движение на работници в Общността [5], които упражняват или ще упражняват като заети лица дейностите, посочени в член 1 от Директива 78/1026/ЕИО.Член 31. Държавите-членки предприемат необходимите мерки, за да се съобразят с настоящата директива в срок от две години от нейното нотифициране и незабавно информират за това Комисията.2. Държавите-членки предоставят на Комисията текста на основните разпоредби от вътрешното право, които приемат в обсега на материята, уредена от настоящата директива.Член 4Адресати на настоящата директива са държавите-членки.Съставено в Брюксел на 18 декември 1978 година.За СъветаПредседателH.-D. Genscher[1] ОВ С 92, 20.7.1970 г., стр. 18.[2] ОВ С 19, 28.2.1972 г., стр. 10.[3] ОВ С 60, 14.6.1971 г., стр. 3.[4] ОВ L 362, 23.12.1978 г., стр. 1.[5] ОВ L 257, 19.10.1968 г., стр. 2--------------------------------------------------19781218ПРИЛОЖЕНИЕПРОГРАМА ЗА ОБУЧЕНИЕ НА ВЕТЕРИНАРНИ ЛЕКАРИПрограмата за обучение, необходима за получаване на дипломи, удостоверения и други официални документи за ветеринарни лекари включва минимум изброените по-долу предмети. Обучението по един или няколко от тези предмети може да се проведе в рамките на други дисциплини или във връзка с тях.А) Основни предмети- Физика,- Химия,- Зоология,- Ботаника,- Приложна математика в областта на биологическите науки;Б) Специални предметиI група: Фундаментални науки- Анатомия (включително хистология и ембриология),- Физиология,- Биохимия,- Генетика,- Фармакология,- Фармация,- Токсикология,- Микробиология,- Имунология,- Епидемиология,- Медицинска деонтология.II група: Клинични науки- Акушерство,- Патология (включително и патоанатомия),- Паразитология,- Клинична медицина и хирургия (включително и анестезиология),- Клиника на домашните животни, птици и други животински видове,- Превантивна медицина,- Рентгенология и радиология,- Размножаване и нарушения при размножаването,- Санитарна полиция,- Съдебна медицина и ветеринарно законодателство,- Терапевтика,- Пропедевтика.III група: Животинска продукция- Животинска продукция,- Хранене,- Агрономство,- Селскостопанска икономика,- Отглеждане и здравеопазване на животните,- Ветеринарна хигиена,- Етология и защита на животните;IV група: Хигиена на храненето- Инспекция и контрол на животински хранителни продукти или от животински произход,- Хигиена и технология на храненето,- Упражнения (включително практически занимания в кланици и места за обработка на хранителните продукти).Практическото обучение може да се извърши под формата на стаж, стига той да се провежда в редовна форма и под прекия контрол на компетентните власти или органи и да не превишава шест месеца в рамките на целия петгодишен период на обучение.Разпределението на теоретичната и практическа подготовка между отделните групи предмети трябва да се координира и определи така, че знанията и уменията, изброени в параграф 1 на член 1 от настоящата директива, да могат да бъдат правилно усвоени и да дадат възможност на ветеринарния лекар да изпълнява всички свои задачи.--------------------------------------------------